ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Φεβρουαρίου 1999 που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα φυτά χαμαικέρασου (Fragaria L.), που προορίζονται για φύτευση, πλην σπόρων προς σπορά, καταγωγής Αργεντινής [κοινοποιηθείσα υπό τον αριθμό Ε(1999) 406] (1999/181/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 98/2/ΕΚ της Επιτροπής (2), και ιδίως το άρθρο 14 παράγραφος 1,

την αίτηση που υπέβαλαν η Γαλλία και η Ιταλία,

Εκτιμώντας:

ότι, βάσει των διατάξεων της οδηγίας 77/93/ΕΟΚ, τα φυτά της χαμαικέρασου (Fragaria L.), που προορίζονται για φύτευση, πλην σπόρων προς σπορά, καταγωγής μη ευρωπαϊκών χωρών, εκτός των μεσογειακών χωρών, της Αυστραλίας, της Νέας Ζηλανδίας, του Καναδά και των ηπειρωτικών πολιτειών των Ηνωμένων Πολιτειών της Αμερικής, δεν επιτρέπεται κατ' αρχήν να εισάγονται στην Κοινότητα 7

ότι ο πολλαπλασιασμός στην Αργεντινή φυτών της ποικιλίας Fragaria L., που προορίζονται για φύτευση, πλην σπόρων προς σπορά, από φυτά που προμηθεύουν ορισμένα κράτη μέλη, προκειμένου να παρατείνουν την περίοδο παραγωγής, έχει γίνει καθιερωμένη πρακτική 7 ότι τα φυτά που παράγονται εξάγονται μετέπειτα στα εν λόγω κράτη μέλη για να φυτευθούν για την παραγωγή καρπών 7

ότι με την απόφαση 93/411/ΕΟΚ της Επιτροπής (3), όπως τροποποιήθηκε τελευταία από την απόφαση 96/403/ΕΚ (4), επιτράπηκε στα κράτη μέλη να προβλέπουν, υπό ορισμένους όρους, παρεκκλίσεις από ορισμένους γενικούς κανόνες της οδηγίας 77/93/ΕΟΚ για τα φυτά χαμαικέρασου (Fragaria L.), που προορίζονται για φύτευση, πλην σπόρων προς σπορά, καταγωγής Αργεντινής, για την περίοδο 1993-1996 7

ότι κατά τη διάρκεια των καλλιεργητικών περιόδων των ετών 1993 και 1994 δεν διαπιστώθηκε η παρουσία επιβλαβών οργανισμών κατά τις επιθεωρήσεις εισαγωγής φυτών η εισαγωγή των οποίων πραγματοποιήθηκε δυνάμει της απόφασης 93/411/ΕΟΚ 7 ότι, όμως, κατά τη διάρκεια των καλλιεργητικών περιόδων των ετών 1995 και 1996, οι Κάτω Χώρες ανέφεραν στην Επιτροπή τέσσερα κρούσματα, ένα το 1995 και τρία το 1996, του επιβλαβούς οργανισμού Xanthomonas fragariae Kennedy & King, που διαπιστώθηκαν κατά τη διάρκεια των επιθεωρήσεων που προβλέπονται κατά την καλλιεργητική περίοδο, σε φυτά χαμαικέρασου εισαχθέντα από την Αργεντινή 7 ότι δεν κατέστη δυνατό να εντοπισθεί η πηγή των κρουσμάτων 7 ότι θεωρήθηκε ότι εξακολουθούσαν να ισχύουν οι συνθήκες που αιτιολογούσαν τη χορήγηση των προηγούμενων αδειών και ότι με την απόφαση 97/353/ΕΚ της Επιτροπής (5) χορηγήθηκε νέα αδεια, με αυστηρές απαιτήσεις, για την εισαγωγή φυτών χαμαικεράσου καταγωγής Αργεντινής για περιορισμένο χρονικό διάστημα μέχρι τις 31 Δεκεμβρίου 1998 7 ότι δεν διαπιστώθηκαν κρούσματα επιβλαβών οργανισμών κατά τη διάρκεια των επιθεωρήσεων στα φυτά που έχουν εισαχθεί σύμφωνα με την απόφαση 97/353/ΕΚ 7 ότι θεωρείται ότι εξακολουθούν να ισχύουν οι συνθήκες που αιτιολογούν τη χορήγηση των προηγούμενων αδειών 7 ότι είναι σκόπιμο να χορηγηθεί νέα άδεια εισαγωγής φυτών χαμαικέρασου καταγωγής Αργεντινής, με παρόμοιες αυστηρές απαιτήσεις, για περιορισμένο χρονικό διάστημα μέχρι τις 31 Δεκεμβρίου 2000 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη εξουσιοδοτούνται με την παρούσα απόφαση να παρέχουν, βάσει των όρων που παρατίθενται στην παράγραφο 2, παρέκκλιση από το άρθρο 4 παράγραφος 1 της οδηγίας 77/93/ΕΟΚ, σε σχέση με τις απαιτήσεις που αναφέρονται στο παράρτημα ΙΙΙ μέρος Α σημείο 18, για φυτά χαμαικέρασου (Fragaria L.), που προορίζονται για φύτευση, πλην των σπόρων προς σπορά, καταγωγής Αργεντινής.

2. Πέραν των απαιτήσεων που καθορίζονται στο μέρος Α των παραρτημάτων I, II και IV της οδηγίας 77/93/ΕΟΚ, σχετικά με τα φυτά χαμαικέρασου, πρέπει να πληρούνται οι ακόλουθοι όροι:

α) τα φυτά προορίζονται για παραγωγή καρπών στην Κοινότητα και:

i) έχουν παραχθεί αποκλειστικά από μητρικά φυτά τα οποία έχουν πιστοποιηθεί βάσει εγκεκριμένου καθεστώτος πιστοποίησης ενός κράτους μέλους και έχουν εισαχθεί από το εν λόγω κράτος μέλος 7

ii) έχουν αναπτυχθεί σε εδάφη τα οποία:

- βρίσκονται σε περιοχή απομονωμένη από εμπορική παραγωγή φράουλας (χαμαικέρασων),

- βρίσκονται ένα χιλιόμετρο τουλάχιστον από την πλησιέστερη καλλιέργεια φυτών χαμαικέρασου, για την παραγωγή καρπών ή παραφυάδων, τα οποία δεν πληρούν τους όρους της παρούσας απόφασης,

- βρίσκονται 200 μέτρα τουλάχιστον από οποιαδήποτε άλλα φυτά του γένους Fragaria τα οποία δεν πληρούν τους όρους της παρούσας απόφασης και

- πριν από τη φύτευση και κατά την περίοδο μετά την απομάκρυνση της προηγούμενης καλλιέργειας από το έδαφος, έχουν υποστεί δοκιμασία με κατάλληλες μεθόδους ή απολυμανθεί για την εξασφάλιση της απαλλαγής από επιβλαβείς οργανισμούς του εδάφους 7

iii) έχουν επίσημα επιθεωρηθεί από την υπηρεσία προστασίας φυτών της Αργεντινής, τρεις φορές τουλάχιστον κατά τη διάρκεια της περιόδου ανάπτυξης και πριν την εξαγωγή, για την παρουσία επιβλαβών οργανισμών που αναγράφονται στο μέρος Α των παραρτημάτων Ι και ΙΙ της οδηγίας 77/93/ΕΟΚ και για οποιουσδήποτε άλλους επιβλαβείς οργανισμούς για τους οποίους δεν είναι γνωστό αν απαντώνται στην Κοινότητα 7

iv) έχει διαπιστωθεί, κατά τις επιθεωρήσεις που αναφέρονται στο σημείο iii), ότι είναι απαλλαγμένα από τους επιβλαβείς οργανισμούς που αναφέρονται στο σημείο iii) 7

v) πριν από την εξαγωγή:

- έχουν τιναχθεί για να απομακρυνθεί το χώμα ή άλλα μέσα ανάπτυξης,

- καθαριστεί (έχουν δηλαδή απομακρυνθεί τα φυτικά υπολείμματα) και έχουν αφαιρεθεί τα λουλούδια και οι καρποί 7

β) φυτά που προορίζονται για την Κοινότητα συνοδεύονται από φυτοϋγειονομικό πιστοποιητικό που έχει εκδοθεί στην Αργεντινή σύμφωνα με τα άρθρα 7 και 12 της οδηγίας 77/93/ΕΟΚ με βάση την εξέταση που καθορίζεται στο εν λόγω άρθρο, ιδιαίτερα όσον αφορά την απαλλαγή από τους επιβλαβείς οργανισμούς που αναφέρονται στο στοιχείο α) σημείο iii), καθώς επίσης και με τις απαιτήσεις που καθορίζονται στο στοιχείο α) σημεία i), ii), iv) και v).

Το πιστοποιητικό αναφέρει:

- στο σημείο «Απολύμανση ή/και απολυμαντική αγωγή» την προδιαγραφή της τελευταίας αγωγής(-ών) που διενεργήθηκε πριν από την εξαγωγή,

- στο σημείο «συμπληρωματική δήλωση», την ένδειξη «η παρούσα αποστολή πληροί τους όρους που τέθηκαν με την απόφαση 1999/181/ΕΚ», καθώς και την ονομασία της ποικιλίας και το καθεστώς πιστοποίησης υπό το οποίο πιστοποιήθηκαν τα μητρικά φυτά 7

γ) τα φυτά πρέπει να εισάγονται από σημεία εισόδου που βρίσκονται στο έδαφος κράτους μέλους και που έχουν οριστεί ειδικά για τους σκοπούς της εν λόγω παρέκκλισης από το κράτος μέλος αυτό 7 τα εν λόγω σημεία εισόδου και το όνομα και η διεύθυνση του επίσημου αρμόδιου οργανισμού που αναφέρεται στην οδηγία 77/93/ΕΟΚ που είναι υπεύθυνος για κάθε σημείο εισόδου πρέπει να κοινοποιούνται εκ των προτέρων από τα κράτη μέλη στην Επιτροπή και πρέπει να βρίσκονται στη διάθεση των κρατών μελών που τα ζητούν. Στις περιπτώσεις που η εισαγωγή στην Κοινότητα λαμβάνει χώρα σε κράτος μέλος άλλο από εκείνο που χρησιμοποιεί την παρέκκλιση αυτή, οι εν λόγω αρμόδιοι οργανισμοί του κράτους μέλους εισαγωγής ενημερώνουν και συνεργάζονται με τους αρμόδιους επίσημους οργανισμούς του κράτους μέλους που χρησιμοποιεί την εν λόγω παρέκκλιση για να εξασφαλίζει τη τήρηση των διατάξεων της απόφασης αυτής 7

δ) πριν από την εισαγωγή στην Κοινότητα, ο εισαγωγέας ενημερώνεται επίσημα, σχετικά με τους όρους που παρατίθενται στα στοιχεία α), β), γ), δ), ε) και στ) 7 ο εν λόγω εισαγωγέας κοινοποιεί τις λεπτομέρειες για κάθε εισαγωγή αρκετές ημέρες πριν στους επίσημους αρμόδιους οργανισμούς του κράτους μέλους εισαγωγής και το εν λόγω κράτος μέλος διαβιβάζει χωρίς καθυστέρηση τα στοιχεία της σχετικής κοινοποίησης στην Επιτροπή, προσδιορίζοντας:

- τον τύπο του υλικού,

- την ποσότητα,

- τη δηλωθείσα ημερομηνία εισαγωγής και επιβεβαίωση του σημείου εισόδου,

- τα ονόματα και τις διευθύνσεις των μονάδων που αναφέρονται στο στοιχείο στ) στις οποίες πρόκειται να φυτευθούν τα φυτά.

Ο εισαγωγέας παρέχει όλες τις λεπτομέρειες που αφορούν οποιαδήποτε αλλαγή της προαναφερθείσας κοινοποίησης, στους επίσημους αρμόδιους οργανισμούς του δικού του κράτους μέλους, κατά προτίμηση αμέσως μόλις τα στοιχεία αυτά γίνουν γνωστά και οπωσδήποτε πριν από την εισαγωγή, και το εν λόγω κράτος μέλος, χωρίς καθυστέρηση, αποστέλλει τα στοιχεία που αφορούν τις αλλαγές στην Επιτροπή 7

ε) οι επιθεωρήσεις, συμπεριλαμβανομένων και των κατάλληλων δοκιμών που απαιτούνται σύμφωνα με το άρθρο 12 της οδηγίας 77/93/ΕΟΚ, και σύμφωνα με τις διατάξεις της παρούσας απόφασης διενεργούνται από τους αρμόδιους επίσημους οργανισμούς, που αναφέρονται στην ως άνω οδηγία 7 στο πλαίσιο των εν λόγω επιθεωρήσεων, οι φυτοϋγειονομικοί έλεγχοι διενεργούνται από το κράτος μέλος που κάνει χρήση της παρούσας παρέκκλισης και, κατά περίπτωση, σε συνεργασία με τους αντίστοιχους οργανισμούς του κράτους μέλους στο οποίο θα φυτευθούν τα φυτά. Επιπλέον, κατά την εν λόγω επιθεώρηση τα κράτη μέλη ελέγχουν εάν υπάρχουν άλλοι επιβλαβείς οργανισμοί. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερη περίπτωση πρώτη δυνατότητα της εν λόγω οδηγίας, η Επιτροπή καθορίζει το βαθμό ενσωμάτωσης των ελέγχων που αναφέρονται στο άρθρο 19α παράγραφος 3 δεύτερη περίπτωση δεύτερη δυνατότητα της εν λόγω οδηγίας στο πρόγραμμα επιθεώρησης, σύμφωνα με το άρθρο 19α παράγραφος 5 στοιχείο γ) της οδηγίας αυτής 7

στ) τα φυτά πρέπει να φυτεύονται μόνο σε μονάδες επίσημα εγκεκριμένες και καταχωρημένες των οποίων το όνομα και η διεύθυνση έχουν κοινοποιηθεί εκ των προτέρων, από εκείνον που προτίθεται να φυτεύσει τα εισαχθέντα βάσει της παρούσας απόφασης φυτά, στους εν λόγω αρμόδιους επίσημους οργανισμούς του κράτους μέλους στο οποίο βρίσκεται η συγκεκριμένη μονάδα 7 στις περιπτώσεις που ο τόπος φύτευσης βρίσκεται σε κράτος μέλος άλλο από το κράτος μέλος που κάνει χρήση της εν λόγω παρέκκλισης, οι εν λόγω αρμόδιοι επίσημοι οργανισμοί του κράτους μέλους που κάνει χρήση της παρέκκλισης όταν λάβουν την προαναφερθείσα κοινοποίηση ενημερώνουν εκ των προτέρων τους επίσημους αρμόδιους οργανισμούς του κράτους μέλους στο οποίο πρόκειται να φυτευθούν τα φυτά, διαβιβάζοντας και το όνομα και τη διεύθυνση των μονάδων στις οποίες πρόκειται να φυτευθούν τα φυτά 7

ζ) οι εν λόγω αρμόδιοι επίσημοι οργανισμοί εξασφαλίζουν ότι οποιοδήποτε φυτό δεν έχει φυτευθεί σύμφωνα με το στοιχείο στ) πρέπει να καταστρέφεται υπό τον έλεγχο των εν λόγω επίσημων αρμοδίων οργανισμών. Τα έγγραφα που περιλαμβάνουν τον αριθμό των φυτών που έχουν καταστραφεί πρέπει να βρίσκονται στη διάθεση της Επιτροπής 7

η) κατά την καλλιεργητική περίοδο μετά την εισαγωγή, επιθεωρείται οπτικά μια κατάλληλη αναλογία φυτών από τους εν λόγω αρμόδιους επίσημους οργανισμούς του κράτους μέλους στο οποίο φυτεύονται τα φυτά, σε κατάλληλους χρόνους, στις εγκαταστάσεις που αναφέρονται στο στοιχείο στ), για την ανίχνευση της παρουσίας επιβλαβών οργανισμών ή για την ανίχνευση συμπτωμάτων ή ενδείξεων που προκαλούνται από επιβλαβείς οργανισμούς 7 μετά τις εν λόγω οπτικές επιθεωρήσεις οποιοσδήποτε επιβλαβής οργανισμούς που έχει προκαλέσει τα συμπτώματα πρέπει να αναγνωρίζεται με την κατάλληλη διαδικασία ελέγχου. Οποιοδήποτε φυτό κατά τη διάρκεια των εν λόγω επιθεωρήσεων ή ελέγχων διαπιστωθεί ότι δεν είναι απαλλαγμένο από τους επιβλαβείς οργανισμούς που αναφέρονται στο στοιχείο α) σημείο iii) πρέπει να καταστραφεί αμέσως υπό τον έλεγχο του εν λόγω αρμόδιου οργανισμού.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή μέσω της κοινοποίησης που αναφέρεται στο άρθρο 1 παράγραφος 2 στοιχείο δ) για οποιαδήποτε χρήση της παρέκκλισης. Ενημερώνουν την Επιτροπή και τα λοιπά κράτη μέλη, πριν από την 1η Νοεμβρίου κάθε έτους, σχετικά με τις ποσότητες που εισάχθησαν σύμφωνα με την παρούσα απόφαση και παρέχουν λεπτομερή τεχνική έκθεση της επίσημης εξέτασης που αναφέρονται στο άρθρο 1 παράγραφος 2 στοιχείο ε). Επιπλέον, όλα τα κράτη μέλη στα οποία έχουν φυτευθεί φυτά αποστέλλουν στην Επιτροπή και τα λοιπά κράτη μέλη, πριν από την 1η Μαρτίου μετά το έτος εισαγωγής, λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο η).

Άρθρο 3

Το άρθρο 1 εφαρμόζεται κατά την περίοδο μεταξύ 1ης Ιουνίου 1999 και 31ης Δεκεμβρίου 2000. Η παρούσα απόφαση ανακαλείται εάν διαπιστωθεί ότι οι όροι που τίθενται στο άρθρο 1 παράγραφος 2 δεν είναι επαρκείς για την πρόληψη της εισαγωγής επιβλαβών οργανισμών ή εάν διαπιστωθεί ότι δεν τηρήθηκαν.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 24 Φεβρουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 15 της 21. 1. 1998, σ. 34.

(3) ΕΕ L 182 της 24. 7. 1993, σ. 63.

(4) ΕΕ L 165 της 4. 7. 1996, σ. 37.

(5) ΕΕ L 151 της 10. 6. 1997, σ. 40.